**Ո Ր Ո Շ ՈՒ Մ**

**Կատարողական վարույթը կասեցնելու մասին**

24.09.2018թ. ք.Երևան

Հարկադիր կատարումն ապահովող ծառայության Երևան քաղաքի Էրեբունի - Նուբարաշեն բաժնի հարկադիր կատարող՝ արդարադատության ավագ լեյտենանտ Հայկ Հակոբյանս, ուսումնասիրելով 24.09.2018թ. վերսկսված թիվ 04190721 կատարողական վարույթի նյութերը`

**Պ Ա Ր Զ Ե Ց Ի**

ՀՀ Երևան քաղաքի Էրեբունի և Նուբարաշեն վարչական շրջանների ընդհանուր իրավասության դատարանի կողմից 30.11.2017թ. տրված թիվ ԵԷԴ/2225/02/17 կատարողական թերթի համաձայն պետք է Արմեն Ռազմիկի Ղազարյանից հօգուտ «Հայէկոնոմբանկ» ԲԲ ընկերությանը բռնագանձել 3.688,89 ԱՄՆ դոլարին համարժեք ՀՀ դրամ պարտքի գումար և 39.570 ՀՀ դրամ որպես նախապես վճարված պետական տուրքի գումար:

Արմեն Ռազմիկի Ղազարյանից հօգուտ «Հայէկոնոմբանկ» ԲԲ ընկերության բռնագանձել` սկսած 24.05.2017թ.-ից ժամկետային վարկի մնացորդի գումարի վրա մինչև ժամկետային վարկի սահմանված մարման ժամկետները տարեկան 15%-ի չափով հաշվարկվող տոկոսի գումարները, սկսած 24.05.2017թ.-ից մինչև չվճարված ժամկետանց վարկային պարտքի գումարների փաստացի մարման օրը, ժամկետանց վարկի և տոկոսների մնացորդ պարտքի գումարների վրա օրական 0,1 տոկոսի չափով հաշվարկվող տույժի գումարները:

Բռնագանձումը տարածել 02.09.2014թ. կնքված թիվ 14-141 Ա/ կոշտ գրավի պայմանագրով Բանկում գրավադրված «TOYOTA CAMRY HYBRID 2.4» մակնիշի, 2007 թվականի արտադրության, նույնականացման համարը՝ JTNBB46K573039223, ավտոմեքենայի վրա:

Պարտապանից պետք է բռնագանձել նաև բռնագանձման ենթակա գումարի 5%-ի չափով ՀՀ դրամ գումար, որպես կատարողական գործողությունների կատարման ծախս:

Կատարողական թերթի պահանջը կատարելու համար անհրաժեշտ էր մասնագիտական հատուկ գիտելիքներ և նշանակվել էր փորձագետ պարտապանի տրանսպորտային միջոցի ներկայիս շուկայական արժեքը որոշելու համար:

18.09.2018թ-ին Հարկադիր կատարումն ապահովող ծառայություն մուտք է եղել «ԱՄԻՆՏԱՍ ԳՐՈՒՊ» ՍՊ ընկերության եզրակացությունը, որով տրանսպորտային միջոցի ներկայիս շուկայական արժեքը գնահատվել է 2.600.000 ՀՀ դրամ:

Կատարողական գործողությունների ընթացքում պարզվել է, որ պարտապանի գույքը բավարար չէ կատարողական թերթի պահանջը կատարելու համար:

**Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28-րդ հոդվածով և 37-րդ հոդվածի 8-րդ կետով**

**Ո Ր Ո Շ Ե Ց Ի**

Կասեցնել 24.09.2018թ. վերսկսված թիվ 04190721 կատարողական վարույթը 60-օրյա ժամկետով:

Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան:

Սույն որոշումը երկու աշխատանքային օրվա ընթացքում հրապարակել [www.azdarar.am](http://www.azdarar.am) ինտերնետային կայքում:

**Որոշման պատճենն ուղարկել կողմերին:**

**Որոշումը կարող է բողոքարկվել դատական կամ վերադասության կարգով` որոշումը ստանալու օրվանից տասնօրյա ժամկետում:**

**«Դատական ակտերի հարկադիր կատարման մասին» ՀՀ օրենքի 28 հոդվածի 5–րդ մասի համաձայն հարկադիր կատարողի որոշման բողոքարկումը չի կասեցնում կատարողական գործողությունները, բացառությամբ օրենքով նախատեսված դեպքերի։**

**ՀԱՐԿԱԴԻՐ ԿԱՏԱՐՈՂ**

**ԱՐԴԱՐԱԴԱՏՈՒԹՅԱՆ ԱՎԱԳ ԼԵՅՏԵՆԱՆՏ` Հ.ՀԱԿՈԲՅԱՆ**